Yerry Mina

Yerry Fernando Mina González (sündinud 23. detsembril 1994 Guachenés) on Colombia jalgpallur. Ta mängib keskkaitsjana Itaalia kõrgliigaklubis Cagliari ja Colombia jalgpallikoondises.

 Klubikarjäär 
Ta alustas karjääri kodumaal Deportivo Pastos. 2013. aastal tegi ta klubi meeskonnas debüüdi Colombia kõrgliigas. Sama aasta lõpus liitus ta teise Colombia kõrgliiga klubiga, Santa Fega. 2015. aastal tuli ta klubiga Copa Sudamericana võitjaks.

2016. aasta mais sõlmis ta viieaastase lepingu Brasiilia kõrgliiga klubiga Palmeiras."Com Jesus decisivo, Palmeiras bate Sport e mantém vantagem na liderança". UOL Esporte. 4.7.2016. Vaadatud 28.12.2018 Debüüdi Brasiilia kõrgliigas tegi ta 4. juulil mängus Sport Recife vastu. Esimese värava lõi ta järgmises liigamängus Santose vastu. Selles mängus tuli tal vigastuse tõttu aga juba enne esimese poolaja lõppu lahkuda. Vigastuse tõttu jäi ta eemale 2016. aasta suveolümpiamängudest."Com lesão, Mina fica fora por até dois meses e vai perder a Olimpíada". Lance!. 13.7.2016. Vaadatud 28.12.2018 Mina paranes vigastuses augusti lõpuks. Ta kuulus allesjäänud Brasiilia kõrgliiga mängudes Palmeirase algkoosseisu ning aitas klubi 22-aastase vaheaja järel taas Brasiilia meistriks. Ta lõi sel hooajal liigas neli väravat ja kuigi ta pääses platsile vaid 13 mängus, valiti ta Brasiilia kõrgliiga hooaja sümboolsesse koosseisu.

2018. aasta jaanuaris liitus ta Hispaania kõrgliiga klubiga Barcelona. Üleminekusumma oli 11,8 miljoni eurot."Agreement for the transfer of Yerry Mina | FC Barcelona". FC Barcelona. Vaadatud 28.12.2018 Ta sai esimeseks Colombia mängijaks Barcelonas. Debüüdi Hispaania kõrgliigas tegi ta 11. veebruaril mängus Getafe vastu.

2018. aasta augustis sõlmis ta lepingu Inglismaa Premier League'i klubiga Everton. Üleminekusumma oli 30 miljonit eurot."Mina completes €30M Everton move as Barcelona team-mate Gomes joins on loan". Goal. 8.8.2018. Vaadatud 28.12.2018 Debüüdi Inglismaa kõrgliigas tegi ta 3. novembril 2018 mängus Brighton and Hove Albioni vastu. Esimese värava lõi ta Premier League'is 26. detsembril mängus Burnley vastu."Mina's first Everton goal". BBC Sport. 26.12.2018. Vaadatud 28.12.2018

2023. aasta augustis siirdus ta Itaalia kõrgliigaklubisse Fiorentina, kuid pääses seal hooaja esimeses pooles väljakule vaid neljas mängus. 2024. aasta veebruaris sõlmis ta lepingu Cagliariga.

 Koondisekarjäär 
Debüüdi Colombia jalgpallikoondises tegi Mina 2016. aastal. Samal aastal kuulus ta Colombia koondisse Copa América Centenariol. Esimese värava lõi ta koondise särgis 11. oktoobril 2016 MM-i valikmängus Uruguay vastu.

2018. aasta maailmameistrivõistlustel lõi ta kolm väravat: alagrupimängudes Poola ja Senegali vastu ning veerandfinaalis Inglismaa vastu. Ta sai sellega alles kolmandaks kaitsjaks, kes on ühtedel maailmameistrivõistlustel löönud kolm väravat."Yerry Mina, sensation in Russia". www.fcbarcelona.com. Vaadatud 28.12.2018

Hiljem on ta Colombia koondise koosseisus osalenud 2019., 2021. ja 2024. aasta Copa Américal.

 Saavutused 
Santa Fe
Copa Sudamericana: 2015
Superliga Colombiana: 2015
Palmeiras
Campeonato Brasileiro Série A: 2016
Barcelona
La Liga: 2017–18
Copa del Rey: 2017–18

 Viited 

Kategooria:Colombia jalgpallurid
Kategooria:Sociedade Esportiva Palmeirase mängijad
Kategooria:FC Barcelona mängijad
Kategooria:Everton FC mängijad
Kategooria:ACF Fiorentina mängijad
Kategooria:Cagliari Calcio mängijad
Kategooria:Campeonato Brasileiro Série A mängijad
Kategooria:La Liga mängijad
Kategooria:Premier League'i mängijad
Kategooria:Serie A mängijad
Kategooria:Sündinud 1994